《余同年由试院积俸给买马而归中路几逸戏作长》
宋代·喻良能

知君几作东野毕，瘦马田间风欲逸。
圉人白汗似翻珠，暂尔奔腾未为失。
归家须办紫游韁，玉辔红缨摇闹装。
一鞭嘶风映垂杨，要试宁川春草长。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。